Karimxon Toʻrayev. Karimxon Toʻrayev (1935-yil — 1989-yil 19-iyun) — oʻzbekistonlik xonanda va sozanda. Hayoti. Karimxon Toʻrayev 1935-yilda Andijon viloyati Jalaquduq tumani Dardoq qishlogʻida tavallud topgan. Faoliyati. 1964-yili Andijon shahrida joylashgan Toʻxtasin Jalilov nomidagi sanʼat bilim yurtiga oʻqishga kirgan. Muassasani tamomlagandan soʻng, kursdoshlari hamkorligida Xakanda 16-sonli bolalar musiqa va sanʼat maktabini tashkil etgan. Shuningdek, Andijon tumanida ham 1-sonli musiqa maktabini ochishgan. 1969–1973-yillarda Andijondagi maktabda gʻijjak chalishdan dars bergan. Ushbu tumandagi 43-sonli maktabda (1973–1984-yillar) hamda umrining oxirigacha 45-maktabda musiqa fanidan dars bergan. 1967-yili Oʻzbekiston televideniyesida viloyat va tumanlararo qoʻshiq festivalida 1-oʻrinni egallagan.